היער השחור, השוכן בדרום מערבה של גרמניה במדינת באדן וירטנברג, נחשב לאחד היעדים האטרקטיביים ביותר לטיולי משפחות. כשהוא טובל בטבע אינסופי גדוש אינספור יערות, אגמים, נהרות ועיירות ציוריות, מצליח היער השחור לספק אינספור אטרקציות ומסלולים לטיולי כוכב, רק תבחרו.
שני עיירות נופש מרכזיות ביער השחור ובסביבתו, ששמו נגזר משום הצמחייה הצפופה הגדלה בו שכמעט ולא מאפשרת את חדירתן של קרני השמש, באדן באדן ופיירבורג. במשך שנים נחשבה בבאדן באדן לעיירת נופש ליפים והעשירים, בשל המעיינות התרמיים הנמצאים בה ונהר האוס הזורם במרכזה ותורם ליופייה הרב של העיר. מלבד מיקומה המרכזי המאפשר גישה נוחה אל היער השחור, ניתן למצוא בעיר מרחצאות מרפא שהפופולארי שבהם הוא קרקלה, המשתרע על שטח עצום של 4000 מטרים, הכולל בריכה עגולה, ג'קוזי, סאונה, מפל, חדרי טיפולים וגם איזור המיועד לילדים. בנוסף לבתי המרחץ בעיר, ניתן ליהנות מהפארקים הנמצאים בה, הגשרים, המזרקות ומסלולי ההליכה והרכיבה לחובבי הספורט. עוד מציעה העיר קזינו, הנחשב ליפה בעולם בשל מבנהו המרשים שאירח לא מעט בני אצולה במהלך ההיסטוריה הארוכה שלו. בימים יפים במיוחד מומלץ לשבת באחד מבתי הקפה במדרחוב המארח חנויות בוטיק יוקרתיות ומזכרות לתיירים.
בסמוך לבאדן באדן ממתינים לכם לא מעט אטרקציות שטובלות בנוף המשכר של היער השחור. עליה להר מרקיור באמצעות הרכבל תפגיש אתכם עם נוף עוצר נשימה, כשאת הדרך למטה תוכלו לעשות ברכיבה על אופניים או בהליכה בשבילי היער.
לוקיישן מומלץ לא פחות הוא אגם מאמלזה, אותו ניתן לפגוש במרחק נסיעה קצר מבאדן באדן. את האגם תוכלו לתור בעזרת סירות פדאלים, ליהנות ממסעדה המגישה מאכלים מקומיים, לרכוב על אופניים ואף ללון בבית מלון במקום.
אם הגעתם עם המשפחה המורחבת, פארק אירופה הוא בגדר חובה אם אתם מתארחים ביער השחור ובסביבתו. הפארק מחולק למדינות כשבכל מדינה מספר רב של מתקנים המתאימים כמעט לכל הגילים, ביניהם: רכבות הרים, טיסה במטוסים עתיקים, שיט בג'ונגל אינדונזי או בספינה על נהר המיסיסיפי, נסיעה במזחלת ועוד.
אם אתם חובבי טבע מושבעים, אין ספק שרשימת הנהרות, האגמים וההרים הנמצאים ביער השחור עולה על כל דמיון. ביער החולש על שטח של 3700 קמ"ר, נמצאים לא פחות מאשר 7 הרים, שהגבוה ביניהם הוא הר פלדברג המתנשא לגובה של 1493 מטרים, ממנו ניתן לעשות תצפית מרשימה על היער. בחורף משמש ההר כאתר סקי ובקיץ ניתן ליהנות בו ממסלולי טיול רבים. שוחרי התרבות יוכלו למצוא ביער לא מעט מוזיאונים ביניהם מוזיאון הרכב, מוזיאון החוואים המציג את חיי החוואים באזור במאות ה- 16 וה-17 ומוזיאון השעון בעיר פוטוונגן המציג את מקצועו של השען כולל היסטוריית השעונים.
חובבי הסקי ימצאו ביער השחור מקום אטרקטיבי בימי החורף, אך אם אתם משפחה המעוניינת לכתת רגליים וליהנות מערים ציוריות ונוף עוצר נשימה, כדאי לנצל את ימי הקיץ ולמצוא חבילת ונפש ליער השחור במחיר משתלם במיוחד.